له‌شوون‌ گوزه‌يشتن شه‌ش‌ ساڵ له‌بان كۆنسێرته‌گه‌ی‌ له‌شار‌ هه‌ولێر هونه‌رمه‌ند‌ گورانیچڕ هانی وه‌ گۆڤار‌ سڤیل‌ وتگە‌ مه‌مه‌ر ئه‌وه‌گ‌ تائيسه‌ كۆنسێرت گەورا له‌ كوردستان ساز نەكردگە، ئه‌وه‌سه‌ ك ترسێ لەهۆڵەيل خراو كوردستان كۆنسێرت ئەنجام بياد و وه‌خاتر كێشەی تەكنیك و دەنگەوە "ئابڕوی"ی بچوود.
هانی ئه‌وه‌يش‌ وتگه‌ ك گرنگترین چشت ئه‌ڕا گورانیچڕ ئەوەسە كارەگەی‌ كوالێتيی بەرز بوود، وه‌لی من ئەو كوالێتيه‌ له‌ ساڵۆنه‌يل كوردستان‌ ناوینم، وەداخەو هۆڵه‌يل گەورا دوروس ئەكريه‌ن وه‌لی كوالێتی نه‌يرن، دەنگ فره‌ وەخراوی ڕه‌سێدە ناو مه‌ردم، هەر ئابڕوی هونەرمەندەگە چوود، چوينكە گست مه‌ردم ئيچنه‌ هويره‌و كه‌ن ك هونەرمەندەگە دەنگی خراوەو نازانن خەتاگە هن هۆڵەگەس”.
هەميش هانی داوا لەسەرمایەداره‌يل ئەكا تەنیا هویر لەقازانج خوه‌یان نەكەنەو و لەوه‌خت دروسكردن هۆڵ هویر لەكوالێتی بكەنەو.
ا. ج
